Apollonios, der Epistates des Anubieions, an Ptolemaios
Material: papyrus
Place: Memphis
Categories: Brief (privat)
Apollonios
der Epistates des Anubieions
an Ptolemaios
Vorwurf gegen Apollonios
den Bruder des Ptolemaios
wegen der Verletzung von Eiden (Tempel)
Schiedsgericht
unterlassene Hilfe bei einem Angriff von Räubern
Ἀπολλώνιος Πτολεμαίωι τῷ ἀδελ
φῶι χαίρειν. εἰ ἔρρωσαι καὶ τὰ παρὰ 
τῶν θεῶν κατὰ λόγον σοι χρηματί
ζεται, εἴη ἂν ὡς βούλομαι καὶ αὐτὸς 
δὲ μετρίως ἐπ[α]νῆ[γο]ν. τίνα μὲν 
τρόπον ὁ ἀδελφός σου [Ἀ]πολλώνιος 
ἐν τοῖς ἀναγκαιοτάτοις καιροῖς λῃστῶν 
ἐπικειμένων ἐνκατελελοίπει με ἀπο
δημήσας, [ο]ὐχ ἕτερόν τινα, ἀλλὰ σὲ αὐτὸν 
μάρτυρα ἐπισπασαίμην. καὶ νῦν δὲ 
..............ειρημένοις 
παραβέβηκεν, τοὺς ὅρκους , οὓς συνθέμενοι πρὸς 
ἑαυτὸς ὀμωμόκεμεν ἔν τε τῶι Ἡρακλείωι 
καὶ τοῖς ἄλλοις ἱεροῖς. διὸ καὶ ἡγούμενος 
δεῖν ἐπʼ ἄλλου μὲν μηθενὸς αὐτῶι διακριθῆναι, 
ἐπὶ σοῦ δʼ αὐτοῦ γέγραφά σοι, ὅπω[ς] 
Ἀπολλωνίωι παραγγείληις, καὶ αὐτὸς δέ 
ὡς ἂν εὐκαιρήσω, παραχρῆμα παρέσομαι πρὸς σέ. 
νομίζω γὰρ μάλιστα τῶν ἄλλων παρακολουθή
σαντά σε τῆι ἀληθείαι πικρότερον προσενε
χθήσεσθʼ αὐτῶι. ἐ[πιμ]έλου μὲ καὶ σαυτοῦ, 
ἵνʼ ὑγιαίνῃς καί, περὶ ὧν ἂν βούληι, γράφε. 
 ἔρρ[ωσο].  κθ Μεσορὴ κϛ.
Πτολεμαίωι.